**BŪVUZRAUDZĪBAS LĪGUMS Nr.\_\_\_**

Valmierā, Valmieras novadā

Līguma parakstīšanas datums ir pēdējā parakstītāja pievienotā laika zīmoga datums un laiks

**Sabiedrība ar ierobežotu atbildību „VALMIERAS NAMSAIMNIEKS”**, reģistrācijas Nr.44103022271, Semināra iela 2A, Valmiera, Valmieras novads, LV-4201, turpmāk – **Pasūtītājs**, tās …personā, kuri rīkojas saskaņā ar statūtiem un valdes nolikumu, no vienas puses un

**\_\_\_ „\_\_”**, reģistrācijas Nr.\_\_, būvkomersanta reģ. Nr.\_\_, \_\_\_, turpmāk – **Uzņēmējs,** kuru pārstāv tās \_\_\_\_, kurš rīkojas pamatojoties uz statūtiem, no otras puses, turpmāk abi līgumslēdzēji kopā saukti par Pusēm, katrs atsevišķi – Pusi,

ievērojot daudzdzīvokļu dzīvojamās mājas Stacijas ielā 23, Valmierā, Valmieras novadā, dzīvokļu īpašnieku \_\_\_\_.gada \_\_.\_\_\_\_\_\_\_kopsapulcē pieņemto lēmumu par pilnvarojumu Pasūtītājam slēgt šo būvuzraudzības līgumu dzīvokļu īpašnieku vārdā, noslēdz šāda satura līgumu, turpmāk – Līgums, kas ir saistošs kā Pusēm, tā arī viņu saistību un tiesību pārņēmējiem:

1. **Līguma priekšmets**
   1. Pasūtītājs uzdod, un Uzņēmējs apņemas ar saviem spēkiem, līdzekļiem un materiāliem veikt **būvuzraudzību objektā \_\_\_\_\_\_**, turpmāk – Objekts, energoefektivitātes paaugstināšanas pasākumu ietvaros, saskaņā ar:
      1. \_\_\_ „\_\_\_\_”, reģistrācijas numurs \_\_\_, izstrādāto un \_\_\_Valmieras pilsētas būvvaldē apstiprināto \_\_\_\_\_\_\_\_\_\_\_\_\_\_\_\_, turpmāk – Projekts.
   2. Daudzdzīvokļu dzīvojamās mājas energoefektivitātes paaugstināšanas pasākumu īstenošana tiek veikta saskaņā ar Ministru kabineta 2024.gada 17.decembra noteikumu Nr.880 “Atbalsta programmas nosacījumi energoefektivitātes paaugstināšanas pasākumu īstenošanai daudzdzīvokļu dzīvojamās mājās” ietvaros noslēgto Atbalsta līgumu Nr.\_\_\_\_\_\_\_\_\_\_\_\_\_\_ projekta Nr. DME3-335.

1.3. Būvuzraudzību veiks **\_\_\_\_\_\_\_\_\_\_**, tālr.+371 \_\_\_\_\_\_\_\_\_\_\_\_, būvspeciālists \_\_\_LBS BSSI sertifikāta Nr.\_\_\_\_\_, kurš uzskatāms par atbildīgo būvuzraugu Objektā un veic Līguma 4.punktā noteiktos Uzņēmēja pienākumus.

1.4. Šajā Līguma punktā noteiktos būvdarbus Objektā veiks \_\_\_\_\_\_\_\_\_, būvkomersanta reģistrācijas Nr.\_\_\_, turpmāk – Galvenais būvdarbu veicējs.

1. **Līguma darbības laiks**
   1. Līgums stājas spēkā ar tā abpusējas parakstīšanas brīdi un ir spēkā līdz Līgumā noteikto saistību pilnīgai izpildei.
   2. Uzņēmējs būvuzraudzību Objektā uzsāk tad, kad Galvenais būvdarbu veicējs ir uzsācis būvdarbus Objektā un veic līdz brīdim, kad tiek parakstīts Akts par būves nodošanu ekspluatācijā, vai saņemts Valmieras novada būvvaldes akcepts par būvdarbu pabeigšanu, kā arī Objekta galējais pieņemšanas-nodošanas akts starp Pasūtītāju un Galveno būvdarbu veicēju, atkarībā kurš no notikumiem iestājas pēdējais.
   3. Plānotais būvdarbu veikšanas laiks **\_\_\_\_\_\_\_\_\_\_\_\_\_** kalendārās nedēļas.
   4. Uzņēmējs uzrauga Objektā veicamo būvdarbu atbilstību būvniecības normām, noslēgtajam Būvdarbu līgumam un kvalitātes prasībām, kā arī veic citus pienākumus, ko Būvuzraugam uzliek par pienākumu spēkā esošie normatīvie akti vai Līgums.
2. **Līguma summa un maksāšanas kārtība**
   1. Līguma summa par Līgumā noteikto būvuzraudzības pakalpojumu veikšanu saskaņā ar Uzņēmēja \_\_\_\_ finanšu piedāvājumu (Līguma pielikums Nr.1) tiek noteikta **EUR \_\_\_\_** (\_\_\_\_ *euro* un \_\_ centi), bez pievienotās vērtības nodokļa.
   2. Līguma summā ietilpst visas ar būvuzraudzības pakalpojuma veikšanu un Līgumā noteikto prasību izpildi saistītās izmaksas. Samaksā iekļauti visi nodokļi un nodevas, kas jāmaksā Uzņēmējam, saskaņā ar spēkā esošajiem Latvijas Republikas normatīviem aktiem.
   3. Maksājumi Uzņēmējam tiek veikti vienu reizi mēnesī, 10 dienu laikā pēc tam, kad \_\_\_\_\_ ir ieskaitījusi naudas līdzekļus Pasūtītāja norēķinu kontā, un Pasūtītājs ir akceptējis Uzņēmēja rēķinu.
   4. Pasūtītājs samaksā Uzņēmējam vienu reizi mēnesī, izmaksājamo summu sadalot proporcionāli \_\_\_\_\_mēnešiem, ievērojot Līguma 3.13.punkta nosacījumus.
   5. Gadījumā, ja Pasūtītājs ar Galveno būvdarbu veicēju vienojas par tehnoloģisko pārtraukumu Objektā un būvdarbi Objektā nenotiek, tad Uzņēmējam par to periodu netiek aprēķināta un izmaksāta atlīdzība par būvuzraudzību. Šādā gadījumā Līguma izpildes termiņš tiek pagarināts par tik dienām, cik dienas ilgs bijis tehnoloģiskais pārtraukums, bet tas nemaina Līguma summu.
   6. Pasūtītājs akceptē Uzņēmēja rēķinu, ja ir izpildīti šādi nosacījumi:
      1. pieņemšanas – nodošanas aktu par iepriekšējā mēnesī faktiski izpildītajiem būvdarbiem ir apstiprinājuši Pušu pārstāvji un būvuzraugs;
      2. Uzņēmējs ir iesniedzis rēķinu un aktu par iepriekšējā mēnesī veiktajiem būvuzraudzības pakalpojumiem.
   7. Ja Līgumā noteikto Darbu izpilde tiek pārtraukta no Uzņēmēja neatkarīgu iemeslu dēļ, tad Puses sastāda aktu par faktiski izpildītajiem darbiem, fiksējot tajā Uzņēmēja izpildīto darbu apjomu proporcionāli uz šī līguma pārtraukšanas brīdi izpildīto Objekta būvdarbu apjomam. Pasūtītājs 2 (divu) dienu laikā no akta parakstīšanas un atbilstoša rēķina saņemšanas samaksā Uzņēmējam par faktiski veiktajiem darbiem saskaņā ar pušu parakstīto aktu.
   8. Gadījumā, ja paredzamais būvdarbu kopējais ilgums tiek pagarināts būvdarbu līgumā noteiktajā kārtībā, un/vai tiek palielināta būvdarbu izpildes līgumsumma, attiecīgi var tikt pagarināts būvuzraudzības darbu izpildes termiņš (izņemot pakalpojumus, kas sniedzami būvdarbu garantijas laikā, kuru sniegšana termiņš ir līdz būvdarbu garantijas termiņa beigām un visu garantijas laikā konstatēto defektu novēršanai no būvuzņēmēja puses), par to paredzot papildus samaksu Uzņēmējam proporcionāli būvuzraudzības termiņam, bet ne vairāk kā par 30% no Līguma summas.
   9. Par pakalpojuma apmaksas dienu tiek uzskatīta diena, kad Pasūtītājs ir pārskaitījis naudu uz Uzņēmēja bankas norēķinu kontu, ko apliecina attiecīgais maksājuma uzdevums.
   10. Pasūtītājs 5 (piecu) darba dienu laikā pēc Līguma 3.6.1. apakšpunktā noteiktā akta saņemšanas paraksta to, vai arī rakstiski iesniedz Uzņēmējam motivētu atteikumu pieņemt to.
   11. Pasūtītājs neapmaksā Uzņēmējam pienākošos maksājumus, ja Uzņēmējs nav iesniedzis Pasūtītājam Līguma 3.6.apakšpunktā norādītos dokumentus.
   12. Pēdējo maksājumu Pasūtītājs saskaņā ar Līguma noteikumiem maksā Uzņēmējam 10 (desmit) darba dienu laikā no dienas, kad Uzņēmējs ir izpildījis visus ar Līgumu nolīgtos darbus saskaņā ar Līguma noteikumiem, Pasūtītājs ir saņēmis atzinumu no AS “Attīstības finanšu institūcijas Altum” (turpmāk – Altum) par visas izpilddokumentācijas gatavību Objekta nodošanai ekspluatācijā pēc Altum veiktajām būvniecības kvalitātes un tehniskās dokumentācijas pārbaudēm, Puses ir parakstījušas galīgo - aktu (ietverot saskaņojumu ar būvvaldi) un Uzņēmējs ir izrakstījis galīgo rēķinu.
   13. Pēdējā maksājuma apmērs nedrīkst būt mazāks par 10 % (desmit procentiem) no Līguma 3.1. punktā noteiktās Līguma summas apmēra. Uzņēmējs pārstāj izrakstīt ikmēneša rēķinus, un Pasūtītājs pārstāj veikt Līguma punktam 3.4. atbilstošus maksājumus, ja visu saskaņā ar Līgumu izrakstīto rēķinu kopējā summa ir sasniegusi 90 % (deviņdesmit procentus) no Līguma 3.1. punktā noteiktās Līguma summas. Uzņēmējs nav tiesīgs šajā gadījumā piemērot Līguma 9.sadaļā minētos līgumsodus vai celt jebkādas citas pretenzijas. Atlikušo Līguma summas daļu Uzņēmējs ir tiesīgs saņemt tikai pēc galīgā akta parakstīšanas saskaņā ar galīgo rēķinu.
   14. Par Līguma 3.1. punktā noteikto Līguma summu Uzņēmējs izraksta atsevišķus rēķinus Pakalpojuma saņēmējiem - dzīvokļu īpašnieku kopības daļai, atsevišķus rēķinus dzīvokļu īpašniekiem, kas ir saimnieciskās darbības veicēji, dzīvokļu īpašniekam, kas ir pašvaldība un atsevišķus rēķinus tiem dzīvokļu īpašniekiem, kas projekta finansēšanā piedalās ar savu līdzfinansējumu.
   15. Rēķinos jānorāda:

3.15.1. Maksātāja nosaukums: Pasūtītājs;

3.15.2. Pakalpojuma saņēmējs: Dzīvokļa īpašnieks vai dzīvokļu īpašnieku kopības daļa, atbilstoši pakalpojuma saņēmēju sarakstam (pakalpojuma saņēmēju sarakstu Uzņēmējam iesniedz Pasūtītājs);

3.15.3. Līguma numurs;

3.15.4. DME projekta numurs;

3.15.5. rekvizīti atbilstoši Pievienotās vērtības nodokļa likuma un likuma “Par grāmatvedību” prasībām;

3.15.6. rēķinā ir jānorāda - akta numurs un/vai periods, par kuru tiek izrakstīts rēķins.

3.16. Ja Uzņēmējs Līgumā noteiktos rēķinus sagatavos elektroniskā veidā, rēķinā tiek ietverta norāde, ka rēķins ir sagatavots elektroniski un derīgs bez paraksta. Uzņēmējs rēķinu sagatavo un nosūta uz Pasūtītāja **e-pasta adresi –** [**gramatvediba@v-nami.lv**](mailto:gramatvediba@v-nami.lv)**.**

1. **Uzņēmēja pienākumi un atbildība**
   1. Uzņēmējs apņemas:
      1. veikt būvuzraudzību saskaņā ar Būvniecības likumu, Ministru kabineta 19.08.2014. noteikumiem Nr.500 „Vispārīgie būvnoteikumi”, Projektu, atbilstoši vispārpieņemtai praksei būvniecības pakalpojumu sniegšanā un Pasūtītāja norādījumiem (Līguma pielikums Nr.2 “Tehniskā specifikācija”), ciktāl tas nav pretrunā ar normatīvajiem aktiem vai Līgumu;
      2. ne vēlāk kā Līguma 2.2. punktā noteiktajā termiņā uzsākt Objekta būvuzraudzību;
      3. pārbaudīt Būvniecības informācijas sistēmā (turpmāk – BIS) būvdarbu vadītāja ierakstus būvdarbu žurnālā un parakstīt segto darbu un nozīmīgo konstrukciju pieņemšanas aktus, kā arī pārbaudīt un ar parakstu apstiprināt paveikto būvdarbu apjomus;
      4. uzraudzīt būvdarbus, atrodoties Objektā būvniecības veikšanas laikā ne retāk kā 2  (divas) dienas nedēļā un ne mazāk kā 8 stundas nedēļā, kad norit būvdarbi (arī ārpus normālā darba laika un brīvdienās);
      5. pārbaudīt, vai būvlaukumā Galvenā būvdarbu veicēja rīcībā ir Vispārīgos būvnoteikumos noteiktā būvdarbu veikšanai nepieciešamā dokumentācija;
      6. iepazīties ar Pasūtītāja un Galvenā būvdarbu veicēja, kā arī Galvenā būvdarbu veicēja un atsevišķu būvdarbu veicēju (ja tādi ir iesaistīti būvdarbu veikšanā) līgumiem;
      7. pārbaudīt, vai, pirms būvdarbu uzsākšanas, ir veikti visi Vispārīgos būvnoteikumos noteiktie būvdarbu sagatavošanas darbi;
      8. Uzņēmējs organizē, vada un protokolē ar Objekta būvniecību saistītas būvsapulces. Pirmo būvsapulci Uzņēmējs sasauc ne vēlāk kā 3 (trīs) darba dienu lakā pēc būvdarbu uzsākšanas. Kārtējās būvsapulces norises laiks tiek noteikts būvsapulces protokolā. Uzņēmējs saskaņo un paraksta sanāksmju protokolus.
      9. sniegt Pasūtītājam nepieciešamās konsultācijas vai palīdzību Projekta, tehniskās dokumentācijas apstiprināšanas vai saskaņošanas laikā, kā arī iespējamo Projektu grozījumu gadījumā un ievērot Pasūtītāja norādījumus, ciktāl tas nav pretrunā ar normatīvajiem aktiem vai šo Līgumu;
      10. nekavējoties rakstiski informēt Pasūtītāju par visiem apstākļiem, kas ietekmē būvdarbu izpildi (kvalitāti, noteikto būvdarbu izpildes termiņu neievērošanu atbilstoši Galvenā būvdarbu veicēja būvdarbu izpildes grafikam u.c.), ja tiek konstatētas patvaļīgas atkāpes no Līguma punktā 1.1. norādītā Projekta vai noslēgtā būvniecības līguma vai ja netiek ievērotas Latvijas būvnormatīvu vai Latvijas Republikā spēkā esošu normatīvo aktu prasības darba aizsardzības jomā;
      11. pārbaudīt būvdarbu secības un kvalitātes atbilstību Projektam, darbu veikšanas projektam, kā arī būvniecību, darba drošību un ugunsdrošību reglamentējošiem normatīvajiem aktiem;
      12. pārbaudīt būvdarbos izmantojamo būvizstrādājumu ekspluatāciju īpašību deklarācijas un tehniskās pases, kā arī būvizstrādājumu atbilstību Projektam pirms būvmateriālu iestrādes Objekta, kas noteikts Līguma punktā 1.1., konstrukcijās;
      13. pārbaudīt Objektu, kā arī izbūvēto konstrukciju un inženiersistēmu atbilstību Projekta risinājumiem;
      14. izdarīt ierakstus būvdarbu žurnālā par Objekta pārbaudēs konstatētiem trūkumiem;
      15. ierasties būvlaukumā ne vēlāk kā 24 (divdesmit četru) stundu laikā pēc Pasūtītāja, autoruzrauga, kā arī būvinspektora pirmā uzaicinājuma;
      16. sagatavot un iesniegt komisijai, kura pieņem būvi ekspluatācijā nepieciešamos dokumentus saskaņā ar Latvijas Republikas Ministru kabineta 02.09.2014. noteikumiem Nr.529 „Ēku būvnoteikumi”.
      17. piedalīties komisijas darbā, pieņemot Objektu ekspluatācijā;
      18. piedalīties būvkonstrukciju, segto darbu un citu izpildīto būvdarbu pieņemšanā, kura tiek veikta saskaņā ar Latvijas Republikas Ministru kabineta 19.08.2014. noteikumiem Nr.500 „Vispārīgie būvnoteikumi”;
      19. pieņemt tikai tos darbus, kas izpildīti atbilstoši Projektam un normatīvajos aktos noteiktajām prasībām;
      20. kontrolēt būvdarbu žurnālā un autoruzraudzības žurnālā ierakstīto norādījumu izpildi;
      21. aizstāvēt Pasūtītāja intereses attiecībās ar pārējiem Objekta būvniecības procesa dalībniekiem. Uzņēmējs bez iepriekšējas rakstiskas Pasūtītāja piekrišanas nedrīkst pieņemt lēmumus, kas ir saistīti ar noteikto būvdarbu apjomu palielināšanu vai grozīšanu, vai ar būvniecības izmaksu palielināšanu;
      22. Līguma izpildes termiņa beigās nodot Pasūtītājam visu ar Objektu saistīto dokumentāciju;
      23. nodrošināt, ka būvuzraudzības izpildē iesaistītā būvuzrauga kvalifikāciju apliecinošs dokuments (sertifikāts) ir derīgs visu Līguma darbības laiku;
      24. noslēgt būvspeciālista profesionālās civiltiesiskās atbildībasapdrošināšanas līgumu, ietverot jomu regulējošo normatīvo aktu prasības. Minētais līgums jāuztur spēkā visu Līguma izpildes laiku;
      25. nodrošināt Pasūtītāja norīkotā pārstāvja stažēšanos kā būvdarbu būvuzrauga palīgam un veikt būvuzrauga palīga būvprakses novērtējumu aizpildot LBS BSSI veidlapu ‘’Būvprakses novērtējums objektā’’ par praktiskā darba pieredzi ēku būvdarbu būvuzraudzības darbības sfēru.
   2. Uzņēmējs ir atbildīgs
      1. par informācijas slēpšanu vai nesniegšanu, vai par nepatiesas informācijas sniegšanu Pasūtītājam;
      2. par būvdarbu norises uzraudzību kopumā atbilstoši Latvijas Republikas Ministru kabineta 19.08.2014. noteikumiem Nr.500 „Vispārīgie būvnoteikumi” noteiktajam un noslēgtajam būvuzraudzības līgumam;
      3. par būvdarbu pārtraukumiem, ja tie radušies Uzņēmēja vainas dēļ.
      4. Uzņēmējam ir pienākums Pasūtītāja un Galvenā būvdarbu veicēja iesniegto informāciju un dokumentāciju izmantot tikai šajā Līgumā noteikto pakalpojumu veikšanai.
2. **Uzņēmēja tiesības** 
   1. Uzņēmējam ir tiesības saņemt samaksu par kvalitatīvi un Līgumam atbilstoši veiktajiem pakalpojumiem Līguma 3. sadaļā noteiktajā kārtībā.
   2. Pieprasīt uzbūvēto konstrukciju un segto darbu atsegšanu, ja rodas šaubas par kāda darba izpildes kvalitāti un atbilstību Projektam.
   3. Uzņēmējam ir tiesības ierosināt atbildīgā būvdarbu vadītāja būvprakses sertifikāta anulēšanu, ja būvdarbos atkārtoti tiek pieļautas profesionālas kļūdas vai normatīvo aktu pārkāpumi.
   4. Uzņēmējam ir tiesības izbeigt Līgumu vai atteikties no tajā noteikto pienākumu pildīšanas un rakstiski par to informēt Valmieras novada būvvaldi, ja Pasūtītājs pieprasa veikt darbības, kas ir pretrunā ar būvniecību reglamentējošiem normatīvajiem aktiem.
3. **Pasūtītāja pienākumi un atbildība**
   1. Samaksāt Uzņēmējam par atbilstoši Līgumam veiktajiem pakalpojumiem Līguma 3. sadaļā noteiktajā kārtībā.
   2. Pasūtītājs, Uzņēmēja iesniegto darbu izpildes aktu par iepriekšējā mēnesī izpildīto pakalpojumu, paraksta 5 (piecu) darba dienu laikā vai arī rakstiski iesniedz Uzņēmējam motivētu atteikumu pieņemt pakalpojumu.
   3. Sniegt Uzņēmējam Pasūtītāja rīcībā esošo Līguma izpildei nepieciešamo informāciju un dokumentāciju.
4. **Pasūtītāja tiesības**
   1. Pasūtītājs ir tiesīgs izziņot un sasaukt būvniecības sanāksmes, kurās jāpiedalās Uzņēmējam, par to rakstiski brīdinot Uzņēmēju ne vēlāk kā 2 dienas iepriekš*.*
   2. Pasūtītājs ir tiesīgs pie izpildīto pakalpojumu pieņemšanas pēc saviem ieskatiem veikt izpildīto saistību pārbaudi, lai pārliecinātos par atbilstību Projektam, ja nepieciešams, pieaicinot neatkarīgus ekspertus vai citus speciālistus. Pasūtītājs ir tiesīgs nepieņemt izpildītos pakalpojumus, ja tie ir izpildīti nekvalitatīvi vai nepilnīgi, ja tie neatbilst Līgumam vai ja iztrūkst kāds no nepieciešamajiem dokumentiem. Šādā gadījumā Pasūtītājs paziņo Uzņēmējam par atteikumu pieņemt pakalpojumus.
   3. Pasūtītājs ir tiesīgs, rakstveidā paziņojot Uzņēmējam, Līgumu vienpusēji izbeigt, ja Uzņēmējs neizpilda kādu no Līguma saistībām un pat pēc brīdinājuma saņemšanas turpina to nepildīt vai pieļauj pārkāpuma atkārtošanos. Pasūtītājs neatlīdzina Uzņēmējam tādejādi radušos zaudējumus. Šādā gadījumā Puses rīkojas atbilstoši Līguma 3.7.punktam.
   4. Pasūtītājam ir tiesības aprēķināt un ieturēt no Uzņēmēja iesniegtā rēķina līgumsodu par paveiktajiem pakalpojumiem Līguma 9.sadaļā norādītajā kārtībā, iesniedzot Uzņēmējam aprēķinu par aprēķināto līgumsodu.
5. **Līguma izbeigšana**
   1. Uzņēmējam ir tiesības vienpusēji atkāpties no Līguma, par to rakstiski paziņojot 10 (desmit) dienasiepriekš gadījumos, ja Pasūtītājs neveic Līgumā noteiktos maksājumus un līgumsods sasniedz 10% no līguma summas, kas noteikta 3.1.apakšpunktā. Šādā gadījumā Puses rīkojas atbilstoši Līguma 8.3.punktam.
   2. Pasūtītājam ir tiesības vienpusējā kārtā atkāpties no Līguma pirms termiņa, par to 5 (piecas) darba dienas iepriekš rakstiski paziņojot Uzņēmējam, ja:
      1. Uzņēmējs uzsāk likvidāciju;
      2. Uzņēmējs tiek izslēgts no Būvkomersantu reģistra;
      3. ar spēkā stājušos tiesas nolēmumu tiek pasludināts Uzņēmēja maksātnespējas process;
      4. Uzņēmējs nav izpildījis Līgumā noteiktos pienākumus tajā noteiktajā termiņā un kārtībā;
      5. tādu iemeslu dēļ, kas nav saistīti ar Pasūtītāja saistību neizpildi, Uzņēmējs nepilda vai kavē kādu no Līgumā noteiktajiem Uzņēmēja saistību izpildes termiņiem vairāk nekā 5 (piecas) darba dienas;
      6. Uzņēmējs pieļāvis normatīvo aktu pārkāpumus vai veicinājis to iestāšanos;
      7. Uzņēmējs nepilda jebkuru no Līgumā noteiktajām saistībām un pēc Pasūtītāja rakstveida pretenzijas saņemšanas 5 (piecu) darba dienu laikā nav pilnībā izpildījis pretenzijā izteiktās prasības.
   3. Līgumu var izbeigt Pusēm par to savstarpēji vienojoties. Gadījumā, ja Puses vienojas par Līguma izbeigšanu pirms tā izpildes, tiek sastādīts abpusējs akts, ar kuru tiek fiksētas uz šī Līguma pārtraukšanas brīdi Uzņēmēja faktiski izdarītais darbs vai tā daļa, kas Līgumā noteiktā kārtībā pieņemts, uz ko pamatojoties Pasūtītājs veic norēķinu ar Uzņēmēju, ievērojot Līguma nosacījumus.
   4. Pasūtītājam ir tiesības bez paskaidrojumu sniegšanas un iemeslu norādīšanas Uzņēmējam vienpusējā kārtā atkāpties no Līguma 30 (trīsdesmit) darba dienas iepriekš par to rakstiski brīdinot Uzņēmēju.
   5. Līguma izbeigšana neierobežo Pušu tiesības uz līgumsodu un vai zaudējumu atlīdzību.
6. **Pušu mantiskā atbildība**
   1. Ja Uzņēmējs kādu no šī Līguma izrietošajām saistībām izpilda nepienācīgi vai neizpilda īstā laikā (termiņā), Uzņēmējs maksā Pasūtītājam līgumsodu 0,5% apmērā no Līguma 3.1. punktā noradītās Līguma summas par katru nokavēto dienu, kā arī atlīdzina visus tādējādi Pasūtītājam nodarītos zaudējumus. Kopējais saskaņā ar šo punktu maksājamais līgumsods nedrīkst pārsniegt 10% no kopējās Līguma summas par katru pārkāpumu.
   2. Ja Pasūtītājs neveic maksājumus 3.punktā noteiktajā termiņā, Pasūtītājs maksā Uzņēmējam līgumsodu 0.5 % apmērā no termiņā nesamaksātās summas par katru kavējuma dienu, bet ne vairāk kā 10% no termiņā nesamaksātās summas.
   3. Ja Pasūtītājs izbeidz Līgumu 8.2.punktā minēto iemeslu dēļ, Uzņēmējs maksā Pasūtītājam vienreizēju līgumsodu 10% no kopējās Līguma summas.
   4. Līgumsoda samaksa neatbrīvo Uzņēmēju un Pasūtītāju no Līguma saistību pilnīgas izpildes.
   5. Pasūtītājam ir tiesības saņemt no Uzņēmēja zaudējumu atlīdzību, kuri Pasūtītājam radušies būvuzrauga vainas, nolaidības vai bezdarbības rezultātā, pildot Līgumā noteikto būvuzraudzību.
7. **Noslēguma noteikumi**
   1. Jebkurš strīds, domstarpība vai prasība, kas izriet no šī Līguma, kas skar tā pārkāpšanu, izbeigšanu vai spēkā neesamību, tiks risināta sarunu ceļā, bet, ja Puses nevar vienoties, tad strīdi tiek nodoti izšķiršanai Latvijas Republikas tiesā pēc Pasūtītāja piekritības normatīvajos aktos noteiktajā kārtībā.
   2. Uzņēmējs nedrīkst nodot Līguma saistību izpildi trešajai personai bez Pasūtītāja iepriekšējas rakstiskas piekrišanas.
   3. Ja kāds no Līguma noteikumiem zaudē spēku, tas neietekmē pārējo Līguma nosacījumu spēkā esamību, ciktāl to neatceļ spēku zaudējušie Līguma punkti vai daļas.
   4. Pasūtītājam ir tiesības izdarīt grozījumus šajā Līgumā un tā pielikumos, ja Līguma izpildes laikā stājas spēkā jauni Latvijas Republikas būvniecības nozares reglamentējošie normatīvie akti, kas paredz citus darba izpildes nosacījumus nekā šis Līgums vai tā pielikumi.
   5. Gadījumā, ja Līguma darbības laikā notiks Pasūtītāja vai Uzņēmēja reorganizācija, tā tiesības un pienākumus realizēs tiesību un saistību pārņēmējs.
   6. Visi grozījumi, papildinājumi pie Līguma, kā arī citas Pušu vienošanās, kas saistītas ar Līguma izpildi un darbību, noformējamas rakstveidā un stājas spēkā pēc tam, kad tās parakstījušas abas Puses. Visi Līguma papildinājumi, grozījumi un vienošanās ir Līguma neatņemamas sastāvdaļas.
   7. Kontaktpersona par Līguma izpildes jautājumiem no Pasūtītāja puses ir \_\_\_\_\_\_\_\_\_\_\_\_.
   8. Kontaktpersona par Līguma izpildes jautājumiem no Uzņēmēja puses ir **\_\_\_\_\_\_\_\_\_\_\_\_\_\_**.
   9. Puses apņemas neizpaust trešajām personām informāciju, kas saistīta ar Līgumu un varētu skart Pasūtītāja vai Uzņēmēja intereses. Puses apņemas nodrošināt minētās informācijas neizpaušanu no trešo personu puses, kas piedalās Līguma izpildīšanā. Puses ir savstarpēji materiāli atbildīgas par šajā līgumā paredzēto konfidencialitātes noteikumu pārkāpšanu. Šim noteikumam nav laika ierobežojuma un tas nav atkarīgs no Līguma darbības termiņa.
   10. Līgums sagatavots latviešu valodā elektroniska dokumenta veidā un parakstīts elektroniski ar drošu elektronisko parakstu.
   11. Līgumam ir divi pielikumi:
       1. Pielikums Nr.1 – \_\_\_\_\_\_\_\_ finanšu piedāvājums;
       2. Pielikums Nr.2 – Tehniskā specifikācija.

**11.Pušu juridiskās adreses un rekvizīti**

|  |  |
| --- | --- |
| **Pasūtītājs**  **SIA"VALMIERAS NAMSAIMNIEKS"**  Reģistrācijas Nr.44103022271  Semināra iela 2A, Valmiera, Valmieras nov., LV-4201  Tālrunis: 2700077  e-pasts: [namsaimnieks@v-nami.lv](mailto:namsaimnieks@v-nami.lv)  \_\_\_\_\_\_\_\_\_\_\_\_\_\_\_ | **Uzņēmējs**      \_\_\_\_\_\_\_\_\_\_\_\_\_\_\_\_\_ |

*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU*